|  |  |  |
| --- | --- | --- |
| **Elem tartalma: Lelkiív és csoportfoglalkozás a Szent Ferenc táborhoz** | | Kategória: lelkiív |
| Szerző: Dr. Farkas László | | Esemény: Tábor |
| Kapcsolódó téma: Szent Ferenc | Kapcsolódó előadás: Mi a SZÖSZ? Szabadon, örömmel, szeretettel Szent Ferenc nyomán (engedelmesség, szegénység, tisztaság,)a tábor négy lelkészi előadása | |
| Régió: Összrégió | Település: | Időpont: 2009.07. |

**Kapcsolódó anyagok:**

**Főelőadások négy az egyben:**

2009\_07\_Szent\_Ferenc\_szosz\_engedelmesseg\_szegenyseg\_tisztasag\_negy\_foeloadas\_egyben\_ossz\_tabor

**Főelőadások:**

2009\_07\_Szent\_Ferenc\_Szent\_Ferenc\_ifjukora\_foeloadas\_ossz\_tabor

2009\_07\_Szent\_Ferenc\_engedelmesseg\_foeloadas\_ossz\_tabor

2009\_07\_Szent\_Ferenc\_szegenyseg\_foeloadas\_ossz\_tabor

2009\_07\_Szent\_Ferenc\_tisztasag\_foeloadas\_ossz\_tabor

**Lelki ív és csoportfoglalkozás:**

2009\_07\_Szent\_Ferenc\_szosz\_engedelmesseg\_szegenyseg\_tisztasag\_lelkiiv\_csoport\_ossz\_tabor

**Előadás-feldolgozások színdarabban:**

2009\_07\_Szent\_Ferenc\_engedelmesseg\_szabadsag\_eloadas\_feldolgozas\_szindarabban\_ossz\_tabor

2008\_07\_Szent\_Ferenc\_szegenyseg\_orom\_eloadas\_feldolgozas\_szindarabban\_ossz\_tabor

2009\_07\_Szent\_Ferenc\_a\_tisztasag\_szeretet\_eloadas\_feldolgozas\_szindarabban\_ossz\_tabor

Törzsanyag:

**A tábor igéje: „Boldogok a lélekben szegények, övék a mennyek országa” (Mt 5,3)**

Az engedelmesség, szegénység és tisztaság a szabadság, az öröm és a szeretet forrása = SZÖSZ. Az engedelmesség, szegénység, tisztaság nem valami negatívum, valami üres lemondás, hanem egy **nagy igen** Jézusra, és arra, hogy vele evangéliumi szabadságban, örömben és szeretetben éljünk.

A szegénység, tisztaság, engedelmesség evangéliumi tanácsok. Nem szerencsés ez a klasszikus elnevezés, mert a középkori téves szemléletre nyúlik vissza, mely szerint kettős erkölcs létezik: a közemberek számára a parancsolatok útja, a „tökéletesek” számára pedig a tanácsok útja. A II. Vatikáni Zsinat azonban igen helyesen kihangsúlyozza, hogy a keresztségből fakadóan minden rendű és rangú keresztény az életszentségre hivatott, s nem csak a szerzetesek. „Legyetek tökéletesek, mint Mennyei Atyátok!” (Mt 5,48). Mindenki kapjon egy tau alakú ferences keresztet, amit a tábor szimbólumaként a nyakában hordjon! Kap egy egyszerű karkötőt mindenki, melyre csomókat lehet kötni.

**1. téma**

**Szt. Ferenc élete**

***Ifjúkora és megtérése***

Mit jelent a SzÖSz? Kiknek kell az engedelmességet, szegénységet, tisztaságot megélnie?

Mi gondolkodtatott el Téged Szent Ferenc életéből? Miért? Mi segítette és mi gátolta Ferencet a Jézus felé való haladásban?

Fejezd be a mondatot! A Jézus felé haladásban engem leginkább az segít, hogy… A Jézus felé való haladásban engem leginkább az gátol, hogy…

Ferencet azonnal értetlenség fogadta, amint komolyan kezdte venni az Istent. Te tapasztaltál-e ilyet? Ha nem, akkor komolyan veszed-e Őt? Ha igen, akkor hogyan dolgoztad fel?

**2. téma**

**Az engedelmesség = szabadság A nap védőszentje: Kapisztrán Szent János**

***Krisztus engedelmes volt értünk mindhalálig, mégpedig a kereszthalálig (Fil 2,8)***

**„Az én eledelem az, hogy annak akaratát teljesítsem, aki küldött engem” (Jn 4,34).**

*„Ahol az Úr Lelke, ott a szabadság” (2Kor 3,17)*.

#### *Tipp: Az "engedelmesség" napján kitehetnénk cetlire írva különféle vállalásokat (pl. ima bizonyos szándékra, valamilyen böjt, észrevétlen szolgálat ( pl. vizesblokk). Ebből húzhatnánk, és ilyen módon gyakorolhatnánk az engedelmességet, vállalva a kockázatot, hogy milyen "meglepi" lesz a cetlin. Ezen a napon, lehetőleg mindenki beszélgessen legalább 5 percet egy kisebb testvérrel (KT-vel) vagy csoportvezetőjével, s amiben megegyeznek, azt tegye meg! Gyónj meg! Amit ma kérnek tőled, tedd meg! Ma szeretetből, s ne kötelességből szolgálj! Határozd el, hogy havonta fogsz gyónni, s választasz magadnak lelki vezetőt!*

#### Mit jelent számodra a szabadság? Van e szerinted keresztény szabadság, mit értesz e fogalom alatt?

#### Kinek nehéz engedelmeskedned és miért? Milyen a szüleiddel való kapcsolatod ezen a téren? Mit jelent az a velük való kapcsolatban, hogy az engedelmesség nem jelent szolgalelkűséget? Mikor nem szabad engedelmeskedni?

#### Teher e számodra az Atyának engedelmeskedni? Mi segít neked abban, hogy Isten akaratát és a Szentlélek vezetését hétköznapi életedben felismerd és teljesítsd? Tudnál mondani olyat, amikor sikerült?

#### Milyen gyakran gyónsz? Miért? Kit választanál lelki vezetődnek? (ez lehet a gyóntató atyád, ha a gyónás mellett beszélget is veled, vagy olyan felnőtt keresztény, akivel havonta-kéthavonta átbeszéled lelki életi „programodat”, gondjaidat)

1. **téma**

**A „Szegénység Úrnő” útja = öröm A nap védőszentje: Boldog Batthyany-Strattman László ferences harmadrendi**

**„Boldogok a lélekben szegények, övék a mennyek országa” (Mt 5,3)**

***Néhány tipp még a tábor idejére vagy az elkövetkezendőkre:*** *Pazarlás – stop; Természet védelme – energiatakarékosság (pl. leoltom a lámpát), környezettudatos magatartás (nem szemetelek, műanyag üvegeket, szatyrokat nem halmozok). Ne gyűjts tárgyakat, s amitől lehet, szabadulj meg (pl. nem használt ruhák, ajándékok). Határozd el, hogy két hónapig nem veszel új ruhát. Kevesebbet, de tartalmasabban beszélj!* ***A tábor idejére cserélj valamit valakivel (pl. ruhát), oszd meg, ami a tiéd (gondolataidat, idődet, dugi kajádat), hisz a javakat közösségi használatra kapjuk Isten országában (ami az enyém, az a tiéd is), s a tábor során az Országban akarunk élni. Ma ajándékozz el valamit, vagy amit a kézművesen csináltál!*** *A szegények perselyére vagy egyéb jótékony célra, tedd félre a zsebpénzed egy részét (tized)! Dolgozz keményen, amiben tudsz, segíts, szolgálj! A szegénység a gyakorlatban azt jelenti, hogy szerények az igényeink és törekszünk egyszerűen élni. Határozd el, hogy nem a világ anyagi igényei alapján fogsz gyermekeket vállalni, hanem Isten akarata szerint kész leszel vállalni akár a tisztes szegénységet is.*

Mit nehéz kölcsön adnod? Hogyan oszthatnád meg fizikai és lelki javaidat jobban a táborban és azután?

Használhatják-e a dolgaidat mások? Miben hat rád a versenyfogyasztás és a divat?

Neked mi az igazi kincsed, mire költesz, mire nem sajnálsz pénzt, időt és energiát fordítani (pl. sport-siker, tanulmányi-siker, szerelem, haverok, számítógép stb.)?

Mit tekintesz életcélodnak?

Te mit fogadsz meg a tábor idejére, s az utánra azért, hogy Isten országa szegényeinek boldogságát megéld?

1. **téma**

**A tisztaság = szeretet A nap védőszentje: Árpádházi Szent Erzsébet**

***A tisztaság a nagyobb szeretet forrása:*** **„Boldogok a tiszta szívűek, Ők meglátják az Istent”**.

***Tipp:******Lányok és fiúk ma úgy öltöztessék fel testüket, mint a Szentlélek templomát! A fiúk legyenek udvariasak, előzékenyek, lovagiasak! Ma törekedjenek a fiúk-lányok, hogy egymásban testvért és Isten gyermekét lássák, s kerüljék a testi vonzalomnak kisajátító jeleit (kézfogás, ölelgetés)! Anélkül, hogy valamit akarnál tőle, beszélgess ma egy másik nembelivel, akivel ma még senki sem beszélt, úgy mintha édes testvéred vagy barátod lenne, írd fel a nevét a kis keresztedre és hordozd imáidban azokat a szándékokat, melyeket rád bízott!*** *Imádkozz azért, hogy tisztaszívű légy, hogy megőrizd, vagy visszaszerezd a tisztaságod! Naponta imádkozz jövendőbelidért! Határozd el, hogy házasságig nem fekszel le senkivel, és a házastársi szerelmet is tisztán akarod élni! Határozd el, hogy nem végzel önkielégítést, s nem keresel kielégülést és gerjedelmeket párkapcsolatodban, hogy nem nézel szemérmetlenül (TV, internet, mozi), kimész vagy kikapcsolod, ha olyan jelenet van, mely szexuálisan hat rád, s beszennyezi fantáziádat! Tartsd tisztán gondolataidat, szavaidat!*

**Ha két kis csoportos beszélgetésre van lehetőség, akkor mindkettőt át lehet beszélni, ha nem, akkor csak az első kérdéskört:**

**Kérdések 1:** Mit jelent a világ számára a szerelem? Mit jelent számodra a tiszta szerelem? Mit jelent Krisztus számára? Mit jelent a tisztaság az öltözködésben? Mit jelent a szemek tisztasága és mit jelent a tisztaság az együtt-járásban? Milyen magatartásformákkal találkozol a világban, amelyek szemben állnak a keresztény tisztasággal, a helyes házassági felkészüléssel? Melyek azok a területek, ahol egy mai fiatalt és téged megpróbálnak elterelni egy helyes diákszerelemtől vagy egy helyes házasságra készüléstől? Hogyan győzöd le a kísértéseket? Adj tippeket! (szemérmetlen gondolatok, nézés /+filmek, képek, internet/, érintés, gerjedelem terén), Hogyan lehetsz te a helyes, krisztusi házasságra készülés tanúja társaid körében? Volt-e alkalom, hogy kiálltál a tisztaság mellett? (Hogyan képzeled el felnőtt életedben a tisztaságot?) Mit jelent számodra az intimitás, mit vársz egy párkapcsolattól?

Imádkozz leendő házastársadért!

**Kérdések 2:** A házassági felkészülés nem a jegyes-oktatással kezdődik, hanem most.Ajándék vagy. Milyen ajándékot szeretnél készíteni annak, akié leszel a házasságban? Felbontott, többször használt, tartalmatlan ajándékot, vagy olyat, ami érintetlen, tiszta és belsőleg gazdaggá formált, tartalmas? Írjátok fel egy lapra: JÓ HÁZASSÁG – ROSSZ HÁZASSÁG, s e címek alá, hogy mi jellemzi a jó és a rossz házasságot? Majd írjátok fel: A JÓ HÁZASSÁGI FELKÉSZÜLÉS FELTÉTELEI. Melyek azok az értékek, tulajdonságok, amelyek jóvá teszik a házasságot? Mennyiben járul hozzá ehhez a keresztény élet? Melyek azok az adottságok, tulajdonságok, amelyek miatt egy házasság felbomlik? Melyek a jó házassági készülés feltételei? Milyenné kell ehhez formálnod **most** magadat és a másik nemhez való kapcsolatodat? Mit kell ezért ma megtenned? Hogy lehetnél napról napra nagyobb ajándék?

#### Témaösszegző kiscsoport

#### Mivel érintett meg Isten a tábor ideje alatt? Mikor érezted Őt a legközelebb magadhoz a hét során? Hol, miben, kiben láttad felragyogni Őt, szépségét, szeretetét?

#### Melyik téma mozgatott meg? Mit értettél meg a jézusi szegénységről, tisztaságról, engedelmességről? Mi az, amit már a táborban is sikerült gyakorolnod belőlük? Mire hívott meg Téged ez a tábor? Miben erősített meg? Mit kell ezután másképpen csinálnod?

#### A szegénység, tisztaság, engedelmesség közül melyiket gyakorolnád a tábor után is? Hogyan gyakorolnád? Mit tudnál elhatározni a következő évre? Írd le Jézusnak a kis fogadalmadat egy papírra, amit a záró Szentmisén az oltárra teszünk, s utána elégetjük! Köss a háromból annyi csomót a karkötődre, ahány területen valamit vállaltál a következő táborig, s ez emlékeztessen Téged, s bátorítsa a többieket is!

Eszközigény: